ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Ιουλίου 1993 περί συνάψεως πρωτοκόλλου σχετικά με τη χρηματοδοτική συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας (93/408/EOK)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι είναι σκόπιμο να εγκριθεί το πρωτόκολλο σχετικά με τη χρηματοδοτική συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας, που υπεγράφη στο Λουξεμβούργο, στις 5 Απριλίου 1993 7

ότι η συνθήκη δεν προβλέπει, για την έκδοση της παρούσας απόφασης, άλλες εξουσίες εκτός εκείνων που αναφέρονται στο άρθρο 235,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας το πρωτόκολλο σχετικά με τη χρηματοδοτική συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει, εξ ονόματος της Ευρωπαϊκής Οικονομικής Κοινότητας, στην κοινοποίηση που προβλέπεται στο άρθρο 16 του πρωτοκόλλου.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Παράγει αποτελέσματα από την ημέρα της δημοσίευσής της.

Βρυξέλλες, 19 Ιουλίου 1993.

Για το Συμβούλιο

Ο Πρόεδρος

W. CLAES

(1) Γνώμη που διατυπώθηκε στις 25 Ιουνίου 1993 (δεν έχει ακόμα δημοσιευθεί στην Επίσημη Εφημερίδα).
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Μαΐου 1993 που τροποποιεί την απόφαση 86/414/ΕΟΚ όσον αφορά τον πίνακα των εγκαταστάσεων της Αργεντινής που έχουν εγκριθεί για την εισαγωγή προϊόντων με βάση το κρέας στην Κοινότητα

(93/345/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως το άρθρο 4 παράγραφος 1,

Εκτιμώντας:

ότι ο πίνακας των εγκαταστάσεων της Αργεντινής που έχουν εγκριθεί για την εισαγωγή προϊόντων με βάση το κρέας στην Κοινότητα καταρτίστηκε αρχικά από την απόφαση 86/414/ΕΟΚ της Επιτροπής (3), όπως τροποποιήθηκε τελευταία από την απόφαση 93/201/ΕΟΚ (4)-

ότι από τον επιτόπου κοινοτικό έλεγχο στις εγκαταστάσεις προϊόντων με βάση το κρέας στην Αργεντινή προέκυψε ότι σε μία εγκατάσταση το επίπεδο υγιεινής έχει υποστεί αύξηση σε σχέση με τον προηγούμενο έλεγχο- ότι είναι απαραίτητο, κατά συνέπεια, να τροποποιηθεί ο πίνακας των εγκαταστάσεων-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 86/414/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται σε όλα τα κράτη μέλη.

Βρυξέλλες, 26 Μαΐου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 173 της 27. 6. 1992, σ. 13.

(3) ΕΕ αριθ. L 237 της 23. 8. 1986, σ. 36.

(4) ΕΕ αριθ. L 87 της 7. 4. 1993, σ. 15.

ΠΑΡΑΡΤΗΜΑ

ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ Αριθμός

έγκρισης Εγκατάσταση "Frigorifico" Διεύθυνση

13 Swift Armour SA Argentina Rosario, Santa Fe

16 Rioplatense Santa Elena SA Santa Elena, Entre Rios

89 Carcarana SACI Carcarana, Santa Fe

239 Maciel Maciel, Santa Fe

249 Industrias Frigorificas Nelson SA Nelson, Santa Fe

1067 Mirab SA Pilar, Buenos Aires

1311 Frymat SA Santa Fe, Santa Fe

1352 CEPA SA, Planta Alejandro Korn Alejandro Korn, Buenos Aires

1399 FRIA SAIC Casilda, Santa Fe

1400 JUCHCO SCA Gualeguay, Entre Rios

1822 CEPA SA, Planta Villa Ballester Villa Ballester, Buenos Aires

1921 San Telmo SACIAFIF Mar del Plata, Buenos Aires

1930 Vizental y Cia SACIA San Jose, Entre Rios

2067 CEPA SA, Planta Pontevedra Pontevedra, Buenos Aires

2612 Nutryte SA Pilar, Buenos Aires
ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Μαΐου 1993 για την προσαρμογή των διορθωτικών συντελεστών που εφαρμόζονται από την 1η Μαρτίου 1992 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

(93/331/Ευρατόμ, ΕΚΑΧ, ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (Ευρατόμ, ΕΚΑΧ, ΕΟΚ) αριθ. 3761/92 (2), και ιδίως το άρθρο 13 δεύτερο εδάφιο του παραρτήματος Χ,

Εκτιμώντας:

ότι με τον κανονισμό (ΕΚΑΧ, ΕΟΚ, Ευρατόμ) αριθ. 3948/92 του Συμβουλίου (3) καθορίστηκαν κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1992 στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες 7 ότι, κατά τους τελευταίους μήνες, η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης 7 ότι πρέπει να προσαρμοστούν από 1ης Μαρτίου 1992 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για ορισμένες τρίτες χώρες, ανώτερη του 5 % μετά τον τελευταίο καθορισμό,

ΑΠΟΦΑΣΙΖΕΙ:

Άρθρο μόνο

Από 1ης Μαρτίου 1992 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα.

Οι τιμές συναλλάγματος για την καταβολή αυτών των αποδοχών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας από την οποία παράγει αποτελέσματα η παρούσα απόφαση.

Βρυξέλλες, 11 Μαΐου 1993.

Για την Επιτροπή Hans VAN DEN BROEK Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Απριλίου 1993 για την τροποποίηση των ορίων των μειονεκτικών ζωνών στη Γαλλία κατά την έννοια της οδηγίας 75/268/ΕΟΚ του Συμβουλίου (Το κείμενο στη γαλλική γλώσσα είναι το μόνο αυθεντικό)

(93/238/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 75/268/ΕΟΚ του Συμβουλίου της 28ης Απριλίου 1975 για την ορεινή γεωργία και ορισμένες μειονεκτικές ζώνες (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,

Εκτιμώντας:

ότι στην οδηγία 75/271/ΕΟΚ του Συμβουλίου της 28ης Απριλίου 1975 σχετικά με τον κατάλογο των μειονεκτικών ζωνών κατά την έννοια της οδηγίας 75/268/ΕΟΚ (Γαλλία) (3), όπως τροποποιήθηκε τελευταία από την οδηγία 89/587/ΕΟΚ (4), περιγράφονται οι περιοχές της Γαλλίας που περιλαμβάνονται στον κοινοτικό κατάλογο των μειονεκτικών ζωνών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ-

ότι η γαλλική κυβέρνηση ζήτησε, σύμφωνα με το άρθρο 2 παράγραφος 1 της οδηγίας 75/268/ΕΟΚ, τροποποίηση των ορίων των μειονεκτικών ζωνών στο παράρτημα της οδηγίας 75/271/ΕΟΚ-

ότι η μεταφορά ορισμένων ζωνών που περιλαμβάνονται ήδη στον κατάλογο που αφορά τις ζώνες κατά την έννοια του άρθρου 3 παράγραφοι 4 και 5 της οδηγίας 75/268/ΕΟΚ προς τον κατάλογο που αφορά τις ζώνες κατά την έννοια του άρθρου 3 παράγραφος 3 της οδηγίας αυτής τηρεί τους δείκτες και τις τιμές συμπεριλαμβανομένων των κριτηρίων εξαιρέσεως, που έχουν επιλεγεί από την οδηγία 76/401/ΕΟΚ (5), για τον καθορισμό των ορεινών ζωνών-

ότι το σύνολο των ζητουμένων τροποποιήσεων που ζητήθηκε από τη γαλλική κυβέρνηση στα πλαίσια του άρθρου 2 παράγραφος 3 της οδηγίας 75/268/ΕΟΚ δεν καταλήγει σε καμία αύξηση της χρησιμοποιούμενης γεωργικής εκτάσεως του συνόλου των μειονεκτικών ζωνών και συνεπώς δεν έχει επίπτωση επί του ορίου που έχει καθοριστεί στο εν λόγω άρθρο-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο κατάλογος των μειονεκτικών ζωνών στη Γαλλία, που αναφέρονται στο παράρτημα της οδηγίας 75/271/ΕΟΚ, αντικαθίσταται από το παράρτημα της παρούσας οδηγίας.

Άρθρο 2

Η παρούσα οδηγία απευθύνεται στη Γαλλική Δημοκρατία.

Βρυξέλλες, 7 Απριλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 128 της 19. 5. 1975, σ. 1.

(2) ΕΕ αριθ. L 93 της 30. 3. 1985, σ. 1.

(3) ΕΕ αριθ. L 128 της 19. 5. 1975, σ. 33.

(4) ΕΕ αριθ. L 330 της 15. 11. 1989, σ. 31.

(5) ΕΕ αριθ. L 108 της 24. 4. 1976, σ. 22.

ΠΑΡΑΡΤΗΜΑ

ΜΕΙΟΝΕΚΤΙΚΕΣ ΖΩΝΕΣ ΚΑΤΑ ΤΗΝ ΕΝΝΟΙΑ ΤΟΥ ΑΡΘΡΟΥ 3 ΠΑΡΑΓΡΑΦΟΣ 3 ΤΗΣ ΟΔΗΓΙΑΣ 75/268/ΕΟΚ Ζώνες που πρέπει να προστεθούν:

/* ΠΙΝΑΚΕΣ: δείτε Ε.Ε. */

ΜΕΙΟΝΕΚΤΙΚΕΣ ΖΩΝΕΣ ΚΑΤΑ ΤΗΝ ΕΝΝΟΙΑ ΤΟΥ ΑΡΘΡΟΥ 3 ΠΑΡΑΓΡΑΦΟΣ 4 ΤΗΣ ΟΔΗΓΙΑΣ 75/268/ΕΟΚ Ζώνες που πρέπει να διαγραφούν:

/* ΠΙΝΑΚΕΣ: δείτε Ε.Ε. */
ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Μαρτίου 1993 που εγκρίνει το ισπανικό πρόγραμμα ενίσχυσης του γεωργικού εισοδήματος για τους κατόχους γεωργικών εκμεταλλεύσεων στην Καστίλη-Λεόν

(93/207/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 768/89 του Συμβουλίου της 21ης Μαρτίου 1989 για τη θέσπιση καθεστώτος μεταβατικών ενισχύσεων του γεωργικού εισοδήματος (1), και ιδίως το άρθρο 7 παράγραφος 3,

τον κανονισμό (ΕΟΚ) αριθ. 3813/89 της Επιτροπής της 19ης Δεκεμβρίου 1989 για τον καθορισμό των λεπτομερειών εφαρμογής καθεστώτος μεταβατικών ενισχύσεων του γεωργικού εισοδήματος (2), όπως τροποποιήθηκε από τον κανονισμό (ΕΟΚ) αριθ. 1279/90 (3), και ιδίως το άρθρο 10 παράγραφος 3,

Εκτιμώντας:

ότι, στις 4 Δεκεμβρίου 1992, οι ισπανικές αρχές κοινοποίησαν στην Επιτροπή την πρόθεσή τους να καθιερώσουν ένα πρόγραμμα ενίσχυσης του γεωργικού εισοδήματος για τους κατόχους γεωργικών εκμεταλλεύσεων στην Καστίλη-Λεόν- ότι η Επιτροπή έλαβε εκ μέρους των ισπανικών αρχών συμπληρωματικές πληροφορίες σχετικές με αυτό το πρόγραμμα, στις 20 Ιανουαρίου 1993 και στις 29 Ιανουαρίου 1993-

ότι τα μέτρα που προβλέπονται από την παρούσα απόφαση είναι σύμφωνα με τις διατάξεις του κανονισμού (ΕΟΚ) αριθ. 768/89 και με τους όρους εφαρμογής τους, και ιδίως με τους στόχους που αναφέρονται στο άρθρο 1 παράγραφος 2 δεύτερο εδάφιο του προαναφερθέντος κανονισμού-

ότι στις 22 Φεβρουαρίου 1993 έγινε διαβούλευση με την επιτροπή διαχείρισης ενισχύσεων του γεωργικού εισοδήματος, για τα προβλεπόμενα στην παρούσα απόφαση μέτρα-

ότι στις 23 Φεβρουαρίου 1993 έγινε διαβούλευση με την επιτροπή του ΕΤΓΠΕ, για τα μέγιστα ποσά που θα μπορούσαν να επιβαρύνουν ετησίως τον κοινοτικό προϋπολογισμό από την έγκριση αυτού του προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή εγκρίνει με την παρούσα απόφαση το πρόγραμμα ενίσχυσης του γεωργικού εισοδήματος για τους κατόχους γεωργικών εκμεταλλεύσεων στην Καστίλη-Λεόν που της κοινοποιήθηκε από τις ισπανικές αρχές στις 4 Δεκεμβρίου 1992.

Άρθρο 2

Τα μέγιστα ποσά που θα μπορούσαν να επιβαρύνουν ετησίως τον κοινοτικό προϋπολογισμό από την απόφαση αυτή είναι τα ακόλουθα:

/* ΠΙΝΑΚΕΣ: δείτε Ε.Ε. */

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 16 Μαρτίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 84 της 29. 3. 1989, σ. 8.

(2) ΕΕ αριθ. L 371 της 20. 12. 1989, σ. 17.

(3) ΕΕ αριθ. L 110 της 1. 5. 1991, σ. 72.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 2ας Μαρτίου 1993 για το διορισμό μέλους της Οικονομικής και Κοινωνικής Επιτροπής

(93/137/Ευρατόμ, ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193, 194 και 195,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165, 166 και 167,

τη σύμβαση για ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,

την απόφαση του Συμβουλίου της 24ης Σεπτεμβρίου 1990 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1994 (1),

Επειδή, μετά την παραίτηση του κ. Francois Ceyrac που γνωστοποιήθηκε στο Συμβούλιο στις 16 Οκτωβρίου 1992, έχει κενωθεί μία θέση μέλους της επιτροπής αυτής,

Έχοντας υπόψη τις υποψηφιότητες που υπέβαλε η γαλλική κυβέρνηση στις 23 Νοεμβρίου 1992,

Αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Jean Gautier διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Francois Ceyrac και για την υπόλοιπη διάρκεια της θητείας του τελευταίου, δηλαδή έως τις 20 Σεπτεμβρίου 1994.

Βρυξέλλες, 2 Μαρτίου 1993.

Για το Συμβούλιο

Ο Πρόεδρος

J. TROJBORG

(1) ΕΕ αριθ. L 290 της 23. 10. 1990, σ. 13.
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Φεβρουαρίου 1993 σχετικά με ορισμένα προστατευτικά μέτρα που αφορούν τη φυσαλιδώδη νόσο των χοίρων στις Κάτω Χώρες και την Ιταλία

(93/128/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/65/ΕΟΚ (2) και ιδίως το άρθρο 10 παράγραφος 3,

Εκτιμώντας:

ότι, το 1992, σημειώθηκαν περιστατικά φυσαλιδώδους νόσου των χοίρων στις Κάτω Χώρες και την Ιταλία-

ότι από το 1991 η φυσαλιδώδης νόσος των χοίρων είναι ενδημική στην Ιταλία-

ότι η Επιτροπή πραγματοποίησε αποστολές στις Κάτω Χώρες και την Ιταλία προκειμένου να εξετάσει την κατάσταση που επικρατεί όσον αφορά τη φυσαλιδώδη νόσο των χοίρων.

ότι οι χοίροι που κατάγονται από τις Κάτω Χώρες ενδέχεται να θέσουν σε κίνδυνο τα κοπάδια άλλων κρατών μελών, στην προοπτική του εμπορίου ζώντων χοίρων-

ότι η κατάσταση της νόσου στην Ιταλία ενδέχεται να θέσει σε κίνδυνο τα κοπάδια άλλων κρατών μελών, στην προοπτική του εμπορίου ζώντων χοίρων-

ότι η Επιτροπή μπορεί να λάβει, σε συνεργασία με το ενδιαφερόμενο κράτος μέλος, και εν αναμονή της συνεδριάσεως της Μόνιμης Κτηνιατρικής Επιτροπής, μεταβατικά προστατευτικά μέτρα όσον αφορά τα ζώα από την περιφέρεια στην οποία έχει εμφανισθεί επιζωοτία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Οι Κάτω Χώρες δεν πρέπει να αποστέλλουν στα άλλα κράτη μέλη ζώντες χοίρους από το έδαφος τους-

2. Η Ιταλία δεν πρέπει να αποστέλλει στα άλλα κράτη μέλη ζώντες χοίρους από το έδαφός της.

Άρθρο 2

Τα κράτη μέλη τροποποιούν τα μέτρα που εφαρμόζονται στο εμπόριο ώστε αυτά να είναι σύμφωνα με την παρούσα απόφαση. Ενημερώνουν αμέσως την Επιτροπή σχετικά.

Άρθρο 3

Η παρούσα απόφαση εφαρμόζεται μέχρι 1ης Απριλίου 1993.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 26 Φεβρουαρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 268 της 14. 9. 1992, σ. 54.
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Φεβρουαρίου 1993 περί λήψεως ορισμένων μέτρων προστασίας από τα δίθυρα μαλάκια καταγωγής Μαρόκου

(93/96/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/675/ΕΟΚ του Συμβουλίου της 10ης Δεκεμβρίου 1990 περί καθορισμού των αρχών των σχετικών με την οργάνωση των κτηνιατρικών ελέγχων για τα προϊόντα που εισάγονται στην Κοινότητα προερχόμενα από τρίτες χώρες (1), όπως τροποποιήθηκε τελευταία από την οδηγία 92/438/ΕΟΚ (2), και ιδίως το άρθρο 19 παράγραφος 1,

Εκτιμώντας:

ότι σε ορισμένα δίθυρα μαλάκια που εισάγονται από το Μαρόκο διαπιστώθηκε κατ' επανάληψη η παρουσία μιας παραλυτικής τοξίνης (PSP)-

ότι τα ποσοστά τοξίνης που παρατηρήθηκαν αποτελούν δυνητικό κίνδυνο για τη δημόσια υγεία- ότι ενδιαφέρει να ληφθούν γρήγορα σε κοινοτικό επίπεδο τα αναγκαία προστατευτικά μέτρα-

ότι, ελλείψει υγειονομικών εγγυήσεων εκ μέρους των μαροκινών αρχών, ενδιαφέρει να απαγορευθούν οι εισαγωγές δίθυρων μαλακίων από το Μαρόκο,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη απαγορεύουν την εισαγωγή παρτίδων δίθυρων μαλακίων, θαλασσίων γαστεροπόδων και εχινοδέρμων, καταγωγής Μαρόκου.

Άρθρο 2

Τα κράτη μέλη τροποποιούν τα μέτρα που εφαρμόζουν στις εισαγωγές για να συμφωνούν με την παρούσα απόφαση και πληροφορούν σχετικά την Επιτροπή.

Άρθρο 3

Η απόφαση αυτή ισχύει μέχρι τις 15 Μαρτίου 1993.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 12 Φεβρουαρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 243 της 25. 8. 1992, σ. 27.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Δεκεμβρίου 1991 σχετικά με τη σύναψη της συμφωνίας, υπό μορφή ανταλλαγής επιστολών, μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας σχετικά με την τροποποίηση της σύμβασης της 20ής Μαΐου 1987 περί κοινού καθεστώτος διαμετακόμισης

(93/69/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι το άρθρο 15 παράγραφος 2 της σύμβασης μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας περί κοινού καθεστώτος διαμετακόμισης (1) αναθέτει, στη μεικτή επιτροπή που συστήνεται από τη σύμβαση αυτή, το δικαίωμα να διατυπώνει συστάσεις για τροποποιήσεις της σύμβασης-

ότι η σύμβαση τροποποιήθηκε για να ληφθούν υπόψη οι πρόσφατες τροποποιήσεις στις ρυθμίσεις περί κοινοτικής διαμετακόμισης στα πλαίσια των μεταρρυθμίσεων αυτού του καθεστώτος, ενόψει της εγκαθίδρυσης της εσωτερικής αγοράς την 1η Ιανουαρίου 1993-

ότι οι εν λόγω τροποποιήσεις αποτελούν αντικείμενο της σύστασης αριθ. 1/91 της μεικτής επιτροπής- ότι πρέπει να εγκριθεί η συμφωνία υπό μορφή ανταλλαγής επιστολών σχετικά με αυτή τη σύσταση,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας σχετικά με την τροποποίηση της σύμβασης της 20ής Μαΐου 1987 περί κοινού καθεστώτος διαμετακόμισης, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο το οποίο είναι αρμόδιο να υπογράψει τη συμφωνία δεσμεύοντας την Κοινότητα.

Βρυξέλλες, 19 Δεκεμβρίου 1991.

Για το Συμβούλιο

Ο Πρόεδρος

P. DANKERT

(1) ΕΕ αριθ. L 226 της 13. 8. 1987, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1992 για την εξουσιοδότηση του Μεγάλου Δουκάτου του Λουξεμβούργου να εφαρμόσει ειδικά μέτρα σύμφωνα με το άρθρο 22 παράγραφος 12 στοιχεία α) και β) της οδηγίας 77/388/ΕΟΚ (92/619/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - κοινό σύστημα φόρου προστιθεμένης αξίας: ομοιόμορφη φορολογική βάση (1), και ιδίως το άρθρο 22,

την πρόταση της Επιτροπής,

Εκτιμώντας:

ότι, σύμφωνα με το άρθρο 22 παράγραφος 12 της οδηγίας 77/388/ΕΟΚ, το Συμβούλιο, αποφασίζοντας ομόφωνα μετά από πρόταση της Επιτροπής, μπορεί να επιτρέπει σε κάθε κράτος μέλος τη λήψη ειδικών μέτρων για την απλούστευση των υποχρεώσεων υποβολής των πινάκων που προβλέπονται στο άρθρο 22 παράγραφος 6 στοιχείο β) G ότι το άρθρο 22 παράγραφος 12 ορίζει σαφώς ότι αυτά τα μέτρα απλούστευσης δεν πρέπει να θέτουν σε κίνδυνο την ορθή διεξαγωγή του ελέγχου των ενδοκοινοτικών πράξεων και ότι μπορούν να λαμβάνουν τη μορφή που περιγράφεται στα στοιχεία α) και β) του άρθρου 22 παράγραφος 12 G ότι η κυβέρνηση του Λουξεμβούργου, με επιστολή την οποία έλαβε η Επιτροπή στις 29 Ιουλίου 1992, ζήτησε την άδεια να εφαρμόσει μέτρα απλούστευσης που λαμβάνουν τη μορφή που προβλέπεται από το άρθρο 22 παράγραφος 12 στοιχεία α) και β) G ότι η έγκριση αυτή θα είναι προσωρινή G ότι το εν λόγω μέτρο δεν έχει αρνητική επίπτωση στους ίδιους πόρους των Ευρωπαϊκών Κοινοτήτων που προέρχονται από τον ΦΠΑ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σύμφωνα με το άρθρο 22 παράγραφος 12 της οδηγίας 77/388/ΕΟΚ επιτρέπεται στο Μεγάλο Δουκάτο του Λουξεμβούργου, από την 1η Ιανουαρίου 1993 και μέχρι τις 31 Δεκεμβρίου 1996 ή μέχρι το τέλος του προσωρινού καθεστώτος, στην απίθανη περίπτωση που τούτο θα επέλθει αργότερα από την ημερομηνία αυτή, να θεσπίσει ειδικά μέτρα σύμφωνα με το άρθρο 22 παράγραφος 12 στοιχεία α) και β) για την απλούστευση των υποχρεώσεων που προβλέπονται στην παράγραφο 6 στοιχείο β) του άρθρου 22 σχετικά με τους ανακεφαλαιωτικούς πίνακες.

Άρθρο 2

Η παρούσα απόφαση απευθύνεται στο Μεγάλο Δουκάτο του Λουξεμβούργου.

Βρυξέλλες, 21 Δεκεμβρίου 1992.

Για το Συμβούλιο Ο Πρόεδρος D. HURD

(1) ΕΕ αριθ. L 145 της 13. 6. 1977, σ. 1. Οδηγία όπως τροποποιήθηκε τελευταία από την οδηγία 92/77/ΕΟΚ (ΕΕ αριθ. L 316 της 31. 10. 1992, σ. 1).
ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Ιουλίου 1992 για τον καθορισμό του κεντρικού συστήματος εξυπηρέτησης "Animo" (92/373/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στις ενδοκοινοτικές συναλλαγές ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 91/628/ΕΟΚ (2), και ιδίως το άρθρο 20 παράγραφος 3,

Εκτιμώντας:

ότι η Επιτροπή ενέκρινε στις 19 Ιουλίου 1991 την απόφαση 91/398/ΕΟΚ (3) σχετικά με το δίκτυο πληροφορικής για τη σύνδεση μεταξύ των κτηνιατρικών αρχών (Animo)-

ότι, για να εξασφαλιστεί η λειτουργία του δικτύου πληροφορικής Animo, πρέπει να προβλεφθεί η χρήση ενός κεντρικού συστήματος εξυπηρέτησης- ότι, για το σκοπό αυτό, η Επιτροπή ενέκρινε την απόφαση 91/638/ΕΟΚ της 3ης Δεκεμβρίου 1991 για τον καθορισμό ενός κοινού κεντρικού συστήματος εξυπηρέτησης στο δίκτυο πληροφορικής Animo (4)-

ότι το σύστημα εξυπηρέτησης της εταιρείας Eurokom ανταποκρίνεται στο σύνολο των τεχνικών προδιαγραφών που αναφέρονται στο παράρτημα της απόφασης 91/638/ΕΟΚ και παρέχει όλες τις εγγυήσεις που είναι αναγκαίες για την καλή λειτουργία του δικτύου Animo για την 1η Ιουλίου 1992-

ότι, αν καταστεί αναγκαίο, οι λεπτομέρειες της συνεργασίας μεταξύ αυτού του συστήματος εξυπηρέτησης, της Επιτροπής και των κρατών μελών θα καθοριστούν αργότερα σύμφωνα με τη διαδικασία που προβλέπεται στο άρθρο 20 παράγραφος 3 της οδηγίας 90/425/ΕΟΚ-

ότι, λαμβάνοντας υπόψη τις πληροφορίες οι οποίες παρέχονται από την καθορισμένη εταιρεία, ιδιαίτερα σε ό, τι αφορά οικονομικά και τεχνικά θέματα, η παρούσα απόφαση θα επανεξετασθεί το ταχύτερο δυνατό εάν προκύψουν κατά τον καθορισμό των πρακτικών λεπτομεριών-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σύστημα εξυπηρέτησης της εταιρείας Eurokom ορίζεται ως κοινό κεντρικό σύστημα εξυπηρέτησης στο δίκτυο πληροφορικής Animo.

Άρθρο 2

Η παρούσα απόφαση απευθύνεται στα κράτη μέλη. Βρυξέλλες, 2 Ιουλίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 224 της 18. 8. 1990, σ. 29. (2) ΕΕ αριθ. L 340 της 11. 12. 1991, σ. 17. (3) ΕΕ αριθ. L 221 της 9. 8. 1991, σ. 30. (4) ΕΕ αριθ. L 343 της 13. 12. 1991, σ. 48.